OpenLLM-France/wikimedia huggingface dataset:
# Haviland (Kansas)

Haviland Kansasko hiri bat da. Kiowa konderrian kokatua dago. 2010ean 701 biztanle zituen, 1,16 kilometro koadrotan banatuta.

## Ikus, gainera

* Kiowa konderria

## Kanpo estekak

* Datuak: Q1875793
# Haviland (New York)

Haviland Ameriketako Estatu Batuetako erroldak esleitutako leku bat da. Dutchess konderrian dago, New York estatuan. 4.174 biztanle ditu, 10,09738 kilometro koadroko azaleran banatuta.

## Ikus, gainera

* Dutchess konderria

## Kanpo estekak

* Datuak: Q3461852
# Havis Amanda

Havis Amanda Helsinkin, Finlandian dagoen emakume biluzi baten estatua da. Ville Vallgrenek (1855-1940) zizelkatu zuen 1906an Parisen, baina ez zen jarri gaur egun dagoen lekuan, Kaartinkaupunkiko Merkatu Plazan, 1908 arte.

## Ezaugarriak

Havis AmandaVallgrenen Pariseko Art Nouveau lan bat da. Brontzez egina da eta azpian duen iturria granitozkoa da. Sirena bat da algen gainean uretatik ateratzen dela, bere oinetara dauden lau arrainek ura botatzen ari dira eta lau itsas lehoiek inguratzen dute. Atzera begira irudikatua da, bere elementuari agur esango balio bezala. Vallgrenen asmoa Helsinkiren berpiztearen adierazle izatea zen. 194 zentimetroko altuera du estatuak, eta idulkiaren gainean 5 metroko altuerara iristen da.

## Historia

Vallgrenen gutunen arabera, estatuaren modeloa Parisko 19 urteko andre bat izen zen, Marcelle Delquini. Vallgrenek, besterik gabe, Merenneito deitu zion (Sirenatxoa) baina laster hasi zen izen osagarriak jasotzen. Suedierazko Finlandiar egunkariek Havis Amanda eta fineraz Haaviston Manta edo, besterik gabe, Manta deitu zioten. Havis Amanda da normalean erabiltzen den izena liburuxka eta bidaia gidetan. Suedieratik dator hav hitza, itsaso esan nahi duenak, eta Amanda, latinetik datorren hitzak, maitea esan nahi du, beraz, Itsasoak maitea duena bezala itzuli dezakegu Havis Amanda.
1908ko irailaren 20an inauguratu zen. Hasieran kritika asko jaso zituen, batez ere, emakumeengandik. Berdintasunaren borrokan, sufragio unibertsala lortu berri zuten emakumeek, ez zuten begi onez ikusi biluzik zegoen emakume baten estatua plazan jartzea, horrek emakumea objektu sexual moduan objektibatzen bait zuen eta ez berdintasunera bideratzen (berdintasuna eta sufragio unibertsala Finlandian 1906an lortu zen). Finlandiako kultur eliteetako askok Vallgren kanpotartzat jotzen zuten eta bere lana epaitu egin zuten amaitu aurretik. Albert Edelfelt bere lagunaren bidez, lortu zuen lan honen enkargua. Finlandia eta Suediako eskulturaren aldeko talde txiki bati esker, lanak pixkanaka pixkanaka onarpen zabala lortzen hasi zen eta bertakoek hiriaren espiritu gisa ikusten hasi ziren. Gaur egun, Helsinkiko artelanik garrantzitsuena eta ederrena bezala aukeratu da.

## Ospakizunak

Walpurgis gauan ( apirilaren 30a eta maiatzaren 1aren gaua), Manta ospakizunen erdigunean dago. Urtero Fakultate desberdin batek bere txanoa jartzen dio ekitaldia landu batean zehar. Garabia erabiltzen dute estatuaren burura iristeko eta jende guztiak txano zuria darama soinean. 30.000 pertsona inguru biltzen dira ospakizun honetan.
Bada ere, hiri-kondaira bat Havis Amanda gizonen sexu-potentzia pizten duela diona. Gizon batzuen ustetan Havis Amanadaren iturriko urez aurpegia garbitzean eta hiru bider "Rakastaa!" (Finlandieraz norbait maitatzearen aditza) gizonen sexu-gaitasuna handitzen da.

## Erreferentziak

* ↑ (Gaztelaniaz) Descubriendo Finlandia: Havis Amanda. (Noiz kontsultatua: 2017/11/22).
* 1 2 (Gaztelaniaz) El pistoletazo de salida de Vappu: Havis Amanda. (Noiz kontsultatua: 2017/11/22).
* ↑ (Ingelesez) Havis Amanda, 1st May. (Noiz kontsultatua: 2017/11/22).

## Kanpo estekak

* Datuak: Q523268
* Multimedia: Havis Amanda / Q523268
# Havka

Havka Eslovakiako udalerri bat da, Kežmarokeko barrutian kokatuta. 6,01 km²ko azalera du eta 47 biztanle 2017ko datuen arabera.

## Historia

Idatzizko lehen aipamena 1337. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Datuak: Q1057749
* Multimedia: Havka / Q1057749
# Gonzalo Saenz de Samaniego

Gonzalo Saenz de Samaniego Berganzo (Samaniego, Araba, 1966ko azaroaren 3a-) EAJko euskal herritar politikaria. 2002ko urtarriletik 2009ko maiatzera, Eusko Jaurlaritzako Nekazaritza, Arrantza eta Elikadura sailburua izan zen.

## Biografia

Ikasketez enologoa. Mahasgintzako hainbat enpresatan kargu desberdinak bete ondoren, 1991tik 1999ra Samaniegoko alkate izan zen Eusko Alderdi Jeltzalearekin. 2001eko Eusko Legebiltzarrerako Hauteskundetan Arabako EAJko zerrendetan hautatua izan zer eta Eusko Jaurlaritzaren Nekazaritza, Arrantza eta Elikadura Sailburu izendatu zuen Juan Jose Ibarretxe Lehendakariak. Gaur egun, EAJren EBBko kide da Arabako lurraldea ordezkatuz Pilar García de Salazarrekin batera.

## Ikus, gainera

* 2005etik 2009rako Eusko Jaurlaritza
* Datuak: Q5391499
# Gonzalo Saez de Mahamud

Gonzalo Saez de Mahamud (Bilbo, XVI. mendea) merkatari bizkaitarra izan zen, jatorriz arabiarra. Eragin handia izan zuen Bilboko itsasadarraren garapenean.

## Testuingurua

1511ko ekainaren 22an, Joana Gaztelakoak –Joana Eroa ezizenez ezagunak– Kontsulatua abian jartzeko erregalia eman zion Bilbori. Ordura arte, artilearen merkataritza kontrolatzen zuen Burgosko kontsulatuak Bizkaiko golkoko portuen arteko lehia estua sustatu zuen. Baina handik aurrera, Bilboko itsasadarrean bertakoek hartuko zituzten erabakiak. Kontsulatu berria itsasadarrarekin, nasekin, dragatzeekin... zerikusia zuten gaiez arduratuko zen. Bertako merkatari, ontzi-jabe edota olagizonek zainduko, berrituko eta hobetuko zuten itsasadarra, eta portu naturalaren merkataritza jarduera bultzatuko zuten horrela.

## Historia

XVI. mendearen erdialdean Bilboko itsasadarra bideratzeko lanak egin zituzten lehenengoz eta Gonzalo Saez de Mahamud nabarmendu zen. Batetik, lanei egindako ekarpen ekonomikoagatik. Eta bestetik, izenaren jatorri musulmanagatik. Gogoan izan behar da, garaiko foru arauen arabera, moriskoek, juduek eta kristautasunera konbertituek debekatuta zeukatela Bizkaiko jaurerrian bizitzea eta kargu publikoak izatea.
Baina Gonzalo Saez de Mahamudek kargu publikoak izan zituen. Bilboko errejidore izan zen 1543tik 1551ra eta, besteak beste, Merkatarien Fidel izendatu zuten. Agiriek erakusten dute botere ekonomikoa ere bazuela; dohain eta zerbitzu askotan haren izena agertzen da diru kopuru handienen aldamenean. Bizkaiko familia nagusiekin, ezkontzen bidez, lotura zuela jakin da, hala nola Zurbaran eta Markinatarrekin.

## Bere aipamenak gerora

1881ean, Camilo Villavaso Echevarria foruzale eta diputatuak Mahamuden sinadura jaso zuen Euskal-Erria aldizkarian, itzal handiko beste bizkaitar batzuenarekin batera. Eta azpian, pertsonaiaren azalpen labur baten ondoren, zera idatzi zuen: “Zer jatorri zuen familia hark? Abizenak adierazi bezala, haren leinua moriskoa izanik, nolatan etorri zen bizitzera konbertitu berriekin ere muturreko etsaitasuna nagusi zen herrialdera?”.

## Erreferentziak

* 1 2 3 Irazustabarrena, Nagore. (2017ko otsailaren 26a). «Mahamud eta Bilboko itsasadarra» Argia CC-BY-SA lizentzia.
* Datuak: Q30149752
# Gonzalo Torrente Ballester

Gonzalo Torrente Ballester (Ferrol, Galizia, 1910eko ekainaren 13a - Salamanca, 1999ko urtarrilaren 27a) espainiar eleberrigilea izan zen. 1985. urtean Cervantes saria eskuratu zuen.

## Bizitza eta lanak

Santiago de Compostela eta Madrilgo unibertsitateetan filosofia eta zuzenbide ikasketak egin ondoren, literatura irakatsi zuen Madrilgo eta Salamancako institutuetan eta Albanyko unibertsitatean (New York). Gazte zela El viaje del joven Tobías (1938, Tobias gaztearen bidaia) antzerkia eta Javier Mariño (1943) eleberria idatzi zituen. Bere garaiko literaturgintzari buruz Teatro español contemporáneo (1957, Espainiako gaurko antzerkia) eta Panorama de la literatura española contemporánea (1961, Espainiako gaurko literaturaren egoera) saiakera kritikoak idatzi zituen.
Ondorengo eleberrietan estilo molde berriak landu zituen: Los gozos y las sombras (1959-1962, hiru liburuki; Pozak eta itzalak), Don Juan (1963), La saga/fuga de J. B. (1972, J. B.-ren saga/ihesa) eta Fragmentos de apocalipsis (1979, Apokalipsiaren atalak). 1981. urtean Espainiako Narratiba Sari Nazionala irabazi zuen La isla de los jacintos cortados (1980, Hiazinto moztuen uhartea) lanari esker. Ondoko urteetan Cuadernos de un vate vago (1982, Poeta alfer baten kaierak), Quizá nos lleve el viento al infinito (1984, Agian haizeak eramango gaitu infinitora), Filomeno a mi pesar (1988, Filomeno nire gogoz kontra) eta Las islas extraordinarias (1991, Uharte zoragarriak) literatura lanak argitaratu zituen.

## Idazlanak

* Javier Mariño (1943)
* El golpe de estado de Guadalupe Limón (1946)
* Ifigenia (1950)
* El Señor llega (1957)
* Los gozos y las sombras (1959-1962)
* Donde da la vuelta el aire (1960)
* La Pascua triste (1962)
* Don Juan (1963)
* Off-Side (1968)
* La Saga/Fuga de J.B. (1972)
* Fragmentos de Apocalipsis (1977)
* La isla de los jacintos cortados (1980)
* Dafne y ensueños (1982)
* Quizá nos lleve el viento al infinito (1984)
* La princesa durmiente va a la escuela (1985)
* La rosa de los vientos (1985)
* Yo no soy yo, evidentemente (1987)
* Filomeno, a mi pesar (1988)
* Crónica del rey pasmado (1989)
* Las islas extraordinarias (1991)
* La muerte del decano (1992)
* La novela de Pepe Ansúrez (1994)
* La boda de Chon Recalde (1995)
* Los años indecisos (1997)
* Doménica (1999)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Webgune ofiziala
* Datuak: Q500546
* Multimedia: Gonzalo Torrente Ballester / Q500546
# Gonzalo Ramos

Gonzalo Ramos Cantó (Madril, 1989ko irailaren 19a) aktorea da.

## Bizitza

2004an El guardavías pelikulan Jon pertsonaia interpretatu zuen eta hor hasi zen bere ibilbidea aktore bezala. MIR, Los hombres de Paco eta Hospital Central telesailetan hainbat paper egin zituen.
18 urterekin ospera eraman zuen papel bat eskuratu zuen. 2008an Fisica o Quimican parte hartu zuen, non Julio pertsonaia interpretatu zuen lehenengo denboralditik bosgarren denboraldira arte. Seigarren eta zazpigarren denboraldietan hainbat pasarteetan agertu zen pertsonai gonbidatu bezala.
2011an There Be Dragons pelikula estreinatu zuen Roland Joffek zuzendua, Miguelen papera eginez. 2011an ere Los 80 son nuestros antzerkia estreinatu zuen bere Física o Química telesaileko taldekide ohiarekin, Álex Barahonarekin. Urte horretan Amar en tiempos revueltos telesaileko zazpigarren pasartean parte hartu zuen Alberto Cepedaren eta Carlos Robledoren pertsonaiak interpretatuz telesaila amaitu zen arte, 2012an.
2013an Titanic: Blood and Steel mini-seriean parte hartu zuen Raphael Garzónen papera eginez. Sektore audiobisualeko enpresa askoren koprodukzio bat da non Antena 3 aurkitzen da. Ramos produkzio horretan parte hartu zuen espainiar bakarra izan zen.
2014an bere lehen film laburra egin zuen: Super Yo. Gizonezkoen interpretazio onenaren saria lortu zuen Plasencia en corto jaialdi internazionalean.
Urte berean Victor interpretatu zuen Ciega a citas telesaileko hamaika kapitulutan. 2014an ere, Ingalaterrara salto egin zuen The interceptor telesaileko filmazioan parte hartuz. Telesaila 2015ean estreinatu zen eta aktore madrildarra kapitulu batean agertu zen.
Gaur egun, bere lehen film luzea idazten ari da.

## Bizitza pertsonala

2013ko irailaren 21ean Sofia Escobar abeslariarekin ezkondu zen, lagunarteko zeremonia ospatu zuten Guimarãesen, Portugal iparraldeko herrialde batean.
2014ko Martxoaren 6an bere lehen semea jaio zen, Gabriel izenekoa.

## Ibilbidea

Filmak eta telesailak :
| Urtea | Izenburua | Papera | Notak |
| 2004 | El guardavías | Jon | |
| 2006 | Hospital Central | Curro | Lehen pasartea ("Compañero del alma, compañera") |
| 2007 | MIR | | Lehen pasartea ("Complejo de dioses") |
| 2007 | Los hombres de Paco | Raúl | Lehen pasartea("Poli duro, poli blando") |
| 2007 | Hay que vivir | | Lehen pasartea("Aprendiendo a vivir") |
| 2007 | Hermanos y detectives | Matías | Lehen pasartea("Diez minutos antes de morir") |
| 2008 | Maitena: Estados alterados | | Lehen denboraldia: 32. pasartea |
| 2008 | La vida en rojo | Gonzalo | |
| 2008-2011 | Física o Química | Julio de la Torre | Pertsonaia printzipala (58 pasarte) |
| 2010 | Cruzando el límite | Raúl | Bigarren papera |
| 2011 | Los 80 son nuestros | | Pertsonaia printzipala (antzezlana) |
| 2011 | La noche rota | Pablo | Pertsonaia printzipalal (film laburra) |
| 2011-2012 | Amar en tiempos revueltos | Alberto Cepeda / Carlos Robledo | Pertsonaia printzipala |
| 2012 | Titanic: sangre y acero | Raphael Garzon | Bigarren pertsonaia |
| 2013 | Tarde | | Pertsonaia printzipala (film laburra) |
| 2014 | Ciega a citas | Víctor | Bigarren pertsonaia |
* Datuak: Q645563
# Gonzalo Sánchez de Lozada

Gonzalo Sánchez de Lozada (La Paz, Bolivia, 1930eko uztailaren 1a -) boliviar politikaria da, Errepublikako lehendakaria 1993tik 1997ra eta 2002tik 2003ra.

## Biografia

Filosofia eta ekonomia ikasi zuen. Meatzaritzako enpresaburu gisa nabarmendu ondoren, politikan sartu zen, eta MNR Mugimendu Nazionalista Iraultzaileko kide egin zen.
Víctor Paz Estenssoro presidentearen laguntzaile eta adiskide izan zen, eta Plangintza eta Koordinazioko ministro. Kargu horretan zela, ekonomiaren inflazioari eusten eta estatuaren mendeko enpresen administrazioa garbitzen saiatu zen.
1989ko hauteskundeetan, boto gehien izan zituen hautagaia izan zen, baina, Hugo Banzer eta Jaime Paz Zamorak egin zuten hitzarmena medio, ezin izan zuen Boliviako Errepublikako lehendakaritza hartu.
1993ko hauteskundeak irabazi ondoren, Estatuko buruzagi izan zen; Víctor Hugo Cárdenas izan zen presidenteorde. Agintean egon zen bitartean, Boliviako burdinbideen % 50 pribatizatu zuen, eta baita petrolioa, telekomunikazioak, elektrizitatea eta hegazkin-konpainiak ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q379645
* Multimedia: Gonzalo Sánchez de Lozada / Q379645
# Gonzalo Tejada

    Artikulu hau Gonzalo Tejada Villaverderi buruzkoa da; beste esanahietarako, ikus «Villaverde».
Gonzalo Tejada Villaverde (Donostia, Gipuzkoa, 1960ko otsailaren 14a -) gipuzkoar musikagilea da.
Kontrabaxu-jotzaile eta konpositorea da, eta jazz-musikari bezala nabarmendu da, nahiz eta oso gaztetan pop- eta rock-taldeetan aritua izan.

## Biografia

1985ean Eiderjazz bikotea osatu zuen Iñaki Gonzálezekin batera, eta hamarkada horren amaieran Tríptico taldea, Josetxo Silguero eta Sorkunde Fernándezekin.
Jazz-musikari famatu askorekin aritua da Gonzalo Tejada, eta izan dituen harreman profesional emankorrenen artean aspaldi honetan Iñaki Salvadorrekin duen elkarlana aipa daiteke. Euskadiko Orkestra Sinfonikoarekin ere bitan aritu da elkarlanean.
Azken urteotan, bere konposizio-lanekin eta emanaldiekin jarraitzeaz gain, Iñaki Salvador Trio taldeko kide da Salvadorrekin eta David Xirgu bateriarekin batera.
Gonzalo Tejadak Donostiako, Baionako, Orthezeko, Gasteizko, Madrilgo eta Getxoko Jazz Jaialdietan parte hartu izan du, eta Donostiako Jazzle eskolan kontrabaxu-irakasle bezala dihardu. Konpositore bezala ere trebatua da: 1990ean Eusko Jaurlaritzak emandako Konposizio Saria eskuratu zuen, eta 1999an bere proposamenik berritzaileenetako bat estreinatu zuen Donostiako Musika Berrien Jaialdian, jazza eta gaurko musika uztartzen dituen En tránsito konposizioa. Lan horretan Et Incarnatus taldea, jazz-hirukotea Gonzalo Tejada bera kontrabaxuan, Iñaki Salvador pianoan eta Daniel Pérez gitarran bildu zituen; eta izen bera eman zion 2000. urtean aurkeztu zuen diskoari, nahiz eta diskoan beste konposizio batzuk ere sartu.

## Diskografia

* Ziklo1 (1994)
* En tránsito (2000)
* Encore (2005)
* Chet Baker Tribute "Live" (2011)
* Norma Jeane Baker (2014, Gaztelupeko Hotsak)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ «Gonzalo Tejada - Norma Jeane Baker» www.hotsak.com.

## Kanpo loturak

* Webgune ofiziala
* Datuak: Q12258646
# Gonzalo Txillida

Gonzalo Txillida Juantegi (Donostia, Gipuzkoa, 1926ko urtarrilaren 12a - ib., 2008ko uztailaren 5a) gipuzkoar pintorea izan zen. Eduardo Txillida eskultorearen anaia eta Juan Txillida Ameztoi margolariaren aita zen.

## Biografia

Bere ibilbide artistiko luzean estilo anitz landu bazituen ere, betiere paisaia gai nagusitzat harturik, azken urteetan giro poetiko eta espiritualak sortu zituen, errealismoari uko egiten ez zioten paisaietan. Bere lana Euskal Herrian zein Euskal Herritik kanpo erakutsi zuen, eta alor horretan aipagarria izan zen, besteak beste, 1997an Donostiako DV galerian Mari Puri Herrerorekin batera egin zuena.
1999an bere seme Juan Txillida Ameztoirekin lankidetzan, Donostiako Benta Berri auzoko parrokia berriko aldare nagusia osatu zuen. Espazio horretan, bat egiten dute Gonzalo Txillidaren egunsentia aurkezten duen horma-lan handi batek eta bere semearen eskultura bik.
2001. urtean, Espainiako Gobernuak Arte Ederretako Merituari ematen zaion Urrezko Domina eskaini zion.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q5882893
# Hedadura zabaleko sare

Hedadura zabaleko sarea edo WAN sarea (ingelesetik: wide area network) eremu geografiko zabala hartzen duen konputagailu-sarea da. Eremu malgua izanda 100 eta 1.000 kilometroko eremua har dezake, herrialdeak edo kontinenteak barruan hartuz . Honen adibiderik esanguratsuenak Internet eta RedIRIS dira. Sare pertsonalen (PAN), sare metropolitano (MAN) edo sare lokalen (LAN) ezberdina da.
WAN sareak hainbat LAN batera konektatzeko erabiltzen da, eta ondorioz leku batean dauden ordenagailuak beste nonbaitauden ordenagailuekin komunika daitezke. Hainbat WAN organizazio partikularretako sortzen dira eta pribatuak dira, beste batzuk, ISPek sortzen dituzte hainbat gauzetarako, organizazioen LAN-ak konektatzetik Internetera konektatzeko. WANak normalean linea alokatutan sortzen dira. Alokatutako linea bakoitzaren amaieran, router batek LAN-a konektatzen du alde batean eta HUB batek WANeko bestea. Hainbat sare komunikazio protokolok erabil dezakete oinarrizko transporte fisiko mekanismoa, TCP/IP barne. WANetan beste prokolo batzuk ere erabili daitzeke X.25, ATM edo Frame relay barne.
Orain Internetek abiadura handiko WAN bat ematen duenez, alokatutako linea kopurua organizazioen arteko konexioak egiteko jaitsi egin da. VPNak erabiltzen dira honen ordez. Hauek zifratuaz gain beste teknika batzuk erabiltzen dituzte dedikatutako sare baten itxura izan dezan organizazioaren sareak elkarbanatutako WAN estruktura baten gainean.
Ikerketa akademikorako WAN sareak 3 area ezberdinetan banatu daitezke: Matematika modeloa, sare emulazioa eta sare simulazioa.
WAN sareen azpiegitura ezaugarri handiko konmutazio adabegiek eta transmisio lineek osatzen dute. Abiadura eta banda-zabalera handikoak ia kasu gehienetan.

## Ikus, gainera

* LAN
* Sare protokolo
* Internet
* TCP/IP eredu
* MAN
* Azpisare-maskara
* Internet
* Intranet
* Estranet
* Atzipen protokoloak

## Erreferentziak

* Andrew S. Tanenbaum, Konputagailu-sareak (3. ed 2002), EHU ed.

## Kanpo estekak

* Telekomunikazio Hiztegia
* Datuak: Q11384
* Multimedia: Wide area networks (WAN) / Q11384
* TCP/IP-ri buruzko liburua
# Hectorfloresita

Hectorfloresita]] =

## Ezaugarriak

Hectorfloresita sulfato mineralaren formula kimikoa hau da: ${\ce {Na9(SO4)4(IO3)}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Hectorfloresite: Mineral information, data and localities.» www.mindat.org (Noiz kontsultatua: 12-05-2019).
# Hectorita

Hectorita mineral bat da.

## Ezaugarriak

Hectorita elementu kimiko mineralaren formula kimikoa hau da: H₂LiMgNaO₁₂Si₄-₂. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Hectorit: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3129310
* Multimedia: Hectorite / Q3129310
# Hedagailu

Hedagailua edo errepikagailua telekomunikazioan erabiltzen den tresna elektronikoa da, igorgailu batetik datorren seinalea jaso eta berrigortzen duena. Osagai eta funtzionatzeko era desberdinak izaten ditu sare-motaren arabera.

## Erreferentziak

* ↑ Hedagailu, Euskalterm, euskara.euskadi.eus
* 1 2 Errepikagailu, Telekomunikazio Hiztegia, telekomunikaziohiztegia.org

## Kanpo estekak

* Datuak: Q273693
* Multimedia: Repeaters / Q273693
# Hector Orruño

Hector Orruño (Gasteiz, 1980ko maiatzaren 2a) arabar margolaria da. Margolaria definitzen duena, norberak bizitzarekiko oinarrizko jarrera eta ulertzeko eran oinarritzen delarik. Mihisean margoak aplikatzetik urrun dabilen azalpenetatik.
Aitak denbora librean margotutako koadroek inspiratuta eta Hectorrek berez margozteko joera edukita, bere irudimena lantzeari ekin zion.
Bere artelanak Gasteizko Artium Museoan, Euskadi, Belgika eta Londresko hainbat Erakusketa Aretoetan ikusgai egon dira.
Lortutako bekek eta sariek, Arabako Arte Lehiaketa aipagarri, bere munduarekiko ikuspuntu eta jarrera era artistikoan garatzeko aukera eman diote, geuri, gozatzeko aukera emanez.

## Formakuntza ibilbidea

Hamasei urte zituelarik, Gasteizko Arte Eskolan marrazketa lantzen hasi zen eta lau urteren buruan gaueko eskolatan berezitasun desberdinak landu zituen. Aldi berean Euskal Herriko Unibertsitateko Arte Ederretako Fakultatean, 1998 urtetik gaur egunera, pintura ibilbidetik lizentziatura lortzeko lanetan dihardu.
Unibertsitatearen aldi nagusia amaituta, nahiz eta doktoretza programan parte hartu, “hutsune baten aurrean aurkitzen duzu zeure burua”, irakaslego eta taldekideen faltaren aurrean, norberak ekintzari aurre egin behar dio eta norbere bidea bilau. Hori izan zen bere hitzetan, baina dirudienez momentuz ez du lizentziaturarik amaitu, beraz ez da doktoretza programan oraindik ezta sartu ere egin.
Hala ere, artearen munduan sartu nahi denari begira, Artearen inguruan dauden bestelako formakuntza espazioetan parte hartzearen alde egiten du. Prozesu horretan ikasten dena guztiz osagarrizkoa aurkitzen baitu.

## Kanpo loturak

* (Gaztelaniaz) Hector Orruñori buruzko informazioa
* (Gaztelaniaz) Hector Orruñori buruzko informazioa
* Datuak: Q12258957
# Hector de Rochefort d'Ally

Hector de Rochefort d'Ally (c. 1467 1532ko martxoaren 1a), frantziar apaiz katolikoa izan zen. Auverniako Rochefort d'Ally leinuaren kidea, Baionako (1519-1524) eta Toulgo (1524-1532) apezpikua izan zen.
# Hectoroceras

Hectoroceras ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Berriasiarrean, hau da, orain dela 145 milioi urte inguru.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12258959